Езоп
Вълк и агне

Превод от старогръцки: Тодор Сарафов, 1967

chitanka.info

Вълк гонел едно агне и то успяло да се скрие в един храм. Когато вълкът го завикал, като му казвал, че жрецът ще го принесе в жертва на бога, ако го хване, то отвърнало:

— Та аз предпочитам да стана жертвено животно за бога, отколкото да бъда разкъсано от тебе.

Баснята показва, че тези, на които предстои да умрат, е по-добре да посрещнат смъртта с чест.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.